Microsoft Office Picture Manager
Microsoft Office Picture Manager (ilgari inglizcha: Microsoft Picture Library deb nomlangan) — Microsoft Office 2003 bilan ishlab chiqilgan, shuningdek, Office 2010 versiyasigacha qoʻllab quvvatlanadigan rastrli grafik muharrir. Picture Manager dasturi ilk bor Office 97 paketi bilan taqdim etilgan va Office XP paketi bilan ishlab chiqilgan Microsoft Photo Editor oʻrnini egallagan. Picture Manager tasvirni tahrirlashning asosiy xususiyatlari rangni toʻgʻrilash, kesish, rasmni aylantirish, oʻlchamini oʻzgartirishni oʻz ichiga oladi. Picture Managerda rasmlarni tartibga solishni osonlashtirish uchun yorliqlar paneli ham mavjud. Unga foydalanuvchilar qoʻlda yoki avtomatik ravishda Rasmlarni joylashtirish buyrugʻi orqali ierarxik fayl tizimi tartibida papkalarga yorliqlar qoʻshishlari mumkin. Bu esa rasmlar uchun yangi toifalar yaratish yoki ularni import qilish zaruratini kamaytiradi. Picture Manager foydalanuvchilarga rasmlarni elektron pochta, intranet manzili yoki SharePoint kutubxonasiga almashish imkonini ham beradi. Bundan tashqari dastur tasvirlarni Excel, Outlook, PowerPoint va Word bilan toʻgʻridan-toʻgʻri tahrirlash imkoniyatlarini oʻz ichiga oladi. Microsoft Office 2013ning chiqarilishi bilan Microsoft kompaniyasi Picture Managerni qoʻllab-quvvatlashni toʻxtatdi va raqamli tasvirlash imkoniyatlari ortganligi sababli, uning oʻrniga Photos va Worddan foydalanishni tavsiya qildi.